بو نوع بیتگی لرین ، اوزده سرخس آغاجلارینا یا نخل لره اوخشارلاری چوخدور ، آمما نخل طایفاسیندان دگیل لر.
بعضی نوعلاری بیر مئتیردن اوجا قالخارلار. سیکاس لار دونیانین ایستی یئرلرینده بیته رلر. ایران دا ساتیلان نمونه ، گول ائولرینده ، « سیکاس ریولوتا » آدیندا دیر.
بو بیتگی نین چوخ ایشیغا نیازی واردیر. یارپاقلاری ایشیغا ساری دؤنه ر اونا گؤره هردن بیر گولدانی فیرلاتماساق بیتگی بیر طرفلیک و اَیری بیته ر .
سیکاس بیتگی لری نین سویوقا چوخ دؤزومی یوخدور. اگر اون بئش درجه دن آشاغی سویوق نئچه گون بو گوله دَیسه ، گره کدیر گولون خئیریندن کئچه ک ، چون گولون آرادان گئتمه سینه سبب اولار.
آنجاق بئله بیر گولو قیش دا ائو ایچینه یا گول ائوینه آپارماق ایسته یین!
بو بیتگی گولدان تورپاغی نین چوخ زیغ اولماسین سئومه ز . گولدانین تورپاغی قورویاندا سو وئرمه ک واختی دیر.
گولدان ، گون قاباغیندا چوخ قالسا ، چوخ کود و سویا نیازی واردیر. یای – یازدا هر آی بیر دؤنه کود وئریب و هر یئددی گوندن بیر سو وئرین.
بو بیتگی هر جوره تورپاقدا بیته ر . آمما لاپ یاخشی تورپاق ، کاکتوس تورپاغی دیر. یعنی قوم ، شن و پیت ، بیر آز باغچا تورپاغی قاریشیق بوگول اوچون یاخشیدیر.
گولدانا کئچنده یا کرت ده اکه نده ، بیلین کی ، گره کدیر بیتگی نین بوغازی تورپاقدان ائشیکده قالسین.
هاوانین شئحلیگینه چوخ حسّاس دَگیل آمما یوزه اللی شئح، بو بیتگی اوچون کیفایتدیر. گولدانین آلتینا بیر سینی قویوب و او سینی نین ایچینه سو تؤکمه ک ، گولدانین لازیم اولان شئحین اله گتیره ر .
بو بیتگی توخوم ایله چوخالار. آمما دیبدن بئجه رن ، بئچه لری آییرماقیله ده چوخالتماق اولار.
سیکاسین گولدانین ، یای دا و یازدا دَییشمه ک اولار. آمما سیکاس سئویر کؤتوکلری گولدانین ایچینده دولسون. و تکجه بیر سایز بؤیوک گولدانا کئچه رلر. آنجاق داریشلیق گولدانی سئویر.
آییق اولون:
بو بیتگی نین توخومو و هر یئری سمّ لی دیر . حتماً بو بیتگینی اوشاقلارین الیندن اوزاق ساخلایین.
قایناق: اینترنت / جامعترین ژورنال گل وگیاه
چئویره ن: الف. عظیمی
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab bjn_Arab azb_Arab prs_Arab pes_Arab pes_Arab pes_Arab pes_Arab pes_Arab prs_Arab pes_Arab pes_Arab